**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԴԱՏԱԿԱՆ ԱԿՏԵՐԻ ՀԱՐԿԱԴԻՐ ԿԱՏԱՐՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Դատական ակտերի հարկադիր կատարման մասին» 1998 թվականի մայիսի 5-ի ՀՕ-221 օրենքի (այսուհետ՝ Օրենք) 1-ին հոդվածում լրացնել նոր` տասնմեկերորդ պարբերություն` հետևյալ բովանդակությամբ.

«Սույն օրենքը, Հայաստանի Հանրապետության հարկային օրենսգրքին համապատսխան, սահմանում է նաև հարկային մարմնի կողմից հարկադիր կատարման ներկայացված չկատարված հարկային պարտավորությունների կատարման պայմանները և կարգը այնքանով, որքանով դրանք իրենց էությամբ (mutatis mutandis) կիրառելի են դրանց կատարման նկատմամբ:»:

**Հոդված 2.** Օրենքի 2-րդ հոդվածի 1-ին մասում լրացնել նոր` 7.1-ին կետ` հետևյալ բովանդակությամբ.

«7.1) չկատարված հարկային պարտավորությունները Հայաստանի Հանրապետության հարկային օրենսգրքի 431-րդ հոդվածի 1-ին մասով սահմանված կարգով.»։

**Հոդված 3.** Օրենքի 4-րդ հոդվածի 1-ին մասում «կարգադրությունը» բառից հետո լրացնել «, հարկային մարմնի կողմից Հայաստանի Հանրապետության հարկային օրենսգրքի 431-րդ հոդվածի 1-ին մասով սահմանված կարգով ներկայացված տեղեկատվությունը» բառերը:

**Հոդված 4.** Սույն օրենքն ուժի մեջ է մտնում հարկային մարմնի կողմից էլեկտրոնային եղանակով տեղեկատվությունը հարկադիր կատարման ներկայացնելու համար անհրաժեշտ էլեկտրոնային համակարգի գործարկմանը հաջորդող օրվանից: